CELEX: 32018R1909
Language: hr
Date: 2018-12-04 00:00:00
Title: Uredba Vijeća (EU) 2018/1909 od 4. prosinca 2018. o izmjeni Uredbe (EU) br. 904/2010 u pogledu razmjene informacija u svrhu praćenja pravilne primjene aranžmanâ za premještanje dobara

7.12.2018   
               
               
                  HR
               
               
                  Službeni list Europske unije
               
               
                  L 311/1
               
            
         UREDBA VIJEĆA (EU) 2018/1909
         od 4. prosinca 2018.
         o izmjeni Uredbe (EU) br. 904/2010 u pogledu razmjene informacija u svrhu praćenja pravilne primjene aranžmanâ za premještanje dobara
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 113.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europskog parlamenta (1),
         uzimajući u obzir mišljenje Europskoga gospodarskog i socijalnog odbora (2),
         u skladu s posebnim zakonodavnim postupkom,
         budući da:
         
                     (1)
                  
                  
                     Kako bi se osigurala mogućnost pravilnog praćenja pojednostavnjenja uvedenog u Direktivi Vijeća 2006/112/EZ (3) u pogledu aranžmanâ za premještanje dobara, potrebno je da relevantna nadležna tijela država članica imaju automatiziran pristup podacima prikupljenima od poreznih obveznika u pogledu takvih transakcija.
                  
               
                     (2)
                  
                  
                     Imajući u vidu da odredbe ove Uredbe proizlaze iz izmjena uvedenih Direktivom Vijeća (EU) 2018/1910 (4), ova bi se Uredba trebala primjenjivati od datuma početka primjene tih izmjena.
                  
               
                     (3)
                  
                  
                     Uredbu Vijeća (EU) br. 904/2010 (5) trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Članak 21. stavak 2. Uredbe (EU) br. 904/2010 mijenja se kako slijedi:
            
                        1.
                     
                     
                        Točka (c) zamjenjuje se sljedećim:
                        
                                    „(c)
                                 
                                 
                                    identifikacijski brojevi za PDV osoba koje su obavile isporuke robe i usluga navedene u točki (b) i identifikacijski brojevi za PDV osoba koje su dostavile informacije o osobama koje imaju identifikacijski broj za PDV naveden u točki (a) u skladu s člankom 262. stavkom 2. Direktive 2006/112/EZ;”.
                                 
                              
                  
                        2.
                     
                     
                        U točki (e) uvodni tekst zamjenjuje se sljedećim:
                        
                                    „(e)
                                 
                                 
                                    ukupna vrijednost isporuka robe i usluga navedenih u točki (b) od strane svake osobe navedene u točki (c) za svaku osobu koja ima identifikacijski broj za PDV koji je izdala druga država članica te, za svaku osobu koja je dostavila informacije u skladu s člankom 262. stavkom 2. Direktive 2006/112/EZ, njezin identifikacijski broj za PDV i informacije koje je ona dostavila o svakoj osobi s identifikacijskim brojem za PDV koji je izdala druga država članica, pod sljedećim uvjetima:”.
                                 
                              
                  
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. siječnja 2020.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. prosinca 2018.
            
               
                  Za Vijeće
               
               
                  Predsjednik
               
               H. LÖGER
            
         
         
            (1)  Mišljenje od 3. srpnja 2018. (još nije objavljeno u Službenom listu).
         
            (2)  SL C 283, 10.8.2018., str. 35.
         
         
            (3)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
         
            (4)  Direktiva Vijeća (EU) 2018/1910 od 4. prosinca 2018. o izmjeni Direktive 2006/112/EZ u pogledu usklađivanja i pojednostavnjenja određenih pravila sustava poreza na dodanu vrijednost za oporezivanje trgovine među državama članicama (vidjeti stranicu 3. ovoga Službenog lista).
         
            (5)  Uredba Vijeća (EU) br. 904/2010 od 7. listopada 2010. o administrativnoj suradnji i suzbijanju prijevare u području poreza na dodanu vrijednost (SL L 268, 12.10.2010., str. 1.).